SKRIFTLIG FORESPØRGSEL E-0131/01

af Christopher Huhne (ELDR) til Kommissionen

(31. januar 2001)

Om: Bevægelser i udenlandske direkte investeringer

Kan Kommissionen redegøre for bevægelserne i udenlandske direkte investeringer til og fra hver medlemsstat i hvert af de sidste 10 år som helhed og desuden opdele disse tal i beløb, der er gået fra og til EU-partnerlande, lande uden for EU, Japan og USA?

Samlet svar afgivet på Kommissionens vegne af Pedro Solbes Mira på skriftlige forespørgsler E-0130/01 og E-0131/01

(18. april 2001)

Udenlandske direkte investeringer (UDI) er en kategori af internationale investeringer, der angiver en hensigt til at erhverve in vedvarende andel af en virksomhed, der drives i en anden økonomi. Begrebet omfatter samtlige finansielle transaktioner mellem den investerende virksomhed og dens udenlandske datterselskaber. Det adskiller sig fra porteføljeinvesteringer ved at investoren søger at opnå en reel indflydelse på den udenlandske virksomheds drift. Den formelle definition af en direkte investeringsvirksomhed er en ikke-indregistreret eller indregistreret virksomhed, i hvilken en direkte investor ejer mindst 10 % af de ordinære aktier eller stemmer (for en indregistreret virksomhed) eller tilsvarende (for en ikke-indregistreret virksomhed).

Gennem direkte investeringsstrømme opbygger en investor en position for udenlandske direkte investeringer, der findes på driftsregnskabet. Denne UDI-position (der kan kaldes UDI-aktier) adskiller sig fra den akkumulerede strøm på grund af revaluering (ændringer i priser eller valutakurser, samt andre justeringer som f.eks. omlægning eller annullering af lån, gældseftergivelse eller gældsombytning mod aktiver.)

Kommissionen vedligeholder en UDI-database, der indeholder harmoniserede og derfor sammenlignelige data oom ind- og udgående UDI-positioner, -strømme og -indkomster for EU, medlemsstaterne og væsentlige UDI-partnere. UDI-data findes i Eurostats database NewCronos (under theme2/bop/UDI). Den vigtigste årlige publikation om enmet er FDI Yearbook, der også indeholder en beskrivende analyse af udviklingen i UDI samt detaljerede forklaringer om de anvendte definitioner og den i forbindelse med dataindsamlingen anvendte metodik.

I de tabeller, der der sendt direkte til det ærede parlamentsmedlem og til Europa-Parlamentets sekretariat findes data om UDI-strømme for 1992-1999 og for aktiebeholdninger pr. udgangen af 1998.

Dataene er opdelt i fire grupper:

- Reporter: Dette afsnit refererer til medlemsstaternes indberetning af UDI-data til Eurostat. De samlede data fra de 15 EU-medlemsstater (EU 15) udregnes af Eurostat ved aggregering af medlemsstaternes data og anskønnelse af manglende værdier.

- Abroad in the reporting economy: UDI udenlands er investeringer, der foretages af EU 15-medlemsstater i andre medlemsstater eller tredjelande. Minustegnet angiver investeringer i UDI og plustegnet negative investeringer.

UDI in the reporting economy: er investeringer, der foretages i EU 15-medlemsstaterne af andre medlemsstater eller tredjelande. Plustegnet angiver investeringer i UDI og minustegnet negative investeringer.

- Partner: Dette refererer til det land, i hvilket UDI fopretages (for udenlandsk UDI) eller til det land, der foretager investeringen i EU (for UDI inden for EU).

De partnere, der er medtaget i tabellerne, omfatter USA, Japan og kandidatlandene. De samlede tal kalkuleres for både uden for EU og inden for EU.

- Including/excluding reinvested earnings: Geninvesteret indtjening er fortjeneste fra direkte investeringsvirksomheder, der ikke distribueres, og derfor skal geninvesteres i den pågældende virksomhed. Totale UDI-strømme bør omfatte geninvesteret indtjening, men disse data findes kun fra 1995 for EU-aggregatet og for forskellige perioder for de enkelte medlemsstater. Derfor er en mere komplet dataserie eksklusive geninvesteret indtjening medtaget i tabellen.